stanford-oval/wikipedia huggingface dataset:
ฟุตบอลทีมชาติสวีเดน
ประวัติ > ทศวรรษ 1990

สวีเดนผ่านรอบคัดเลือกด้วยการมีคะแนนเหนืออังกฤษ ส่งผลให้พวกเขาได้ลงแข่งขันฟุตบอลโลก 1990 เป็นการกลับมาลงแข่งครั้งแรกในรอบ 12 ปีแต่ฟุตบอลโลกในครั้งนี้ของพวกเขาก็จบลงอย่างรวดเร็วด้วยการตกรอบแบ่งกลุ่มจากการแพ้สามนัดรวดต่อบราซิล, สกอตแลนด์ และคอสตาริกาด้วยผลประตู 1–2 ทุกนัด ส่งผลให้สวีเดนมีการเปลี่ยนแปลงผู้ฝึกสอนอีกครั้งโดยทอมมี สเวนส์ซ็อน เข้ามาคุมทีม
สวีเดนลงแข่งขันฟุตบอลชิงแชมป์แห่งชาติยุโรป 1992 เป็นครั้งแรก พวกเขาเข้ารอบในฐานะอันดับ 1 ของกลุ่มแม้อยู่ร่วมกับทีมแกร่งอย่างอังกฤษ, ฝรั่งเศส และเดนมาร์ก มีผลงานชนะ 2 และเสมอ 1 นัด แต่ต้องยุติเส้นทางในรอบรองชนะเลิศโดยแพ้เยอรมนี 2–3 แม้จะเป็นการลงแข่งขันรายการนี้เป็นครั้งแรก แต่ก็ถือเป็นผลงานที่ดีที่สุดในรายการนี้ของสวีเดนมาถึงปัจจุบัน สวีเดนผ่านรอบคัดเลือกฟุตบอลโลก 1994 ในฐานะอันดับ 1 อีกครั้ง และในรอบแบ่งกลุุ่มพวกเขาอยู่กับบราซิล, รัสเซีย และแคเมอรูน มีผลงานชนะ 1 และเสมอ 2 นัด ตามด้วยการชนะซาอุดีอาระเบียในรอบ 16 ทีมสุดท้าย 3–1 นัดนี้ต้องแข่งขันกันท่ามกลางอุณหภูมิที่ร้อนจัดกว่า 40 องศาในเวลา 16 นาฬิกา 30 นาทีตามเวลาท้องถิ่นที่แดลลัส รัฐเท็กซัส
ต่อมา การแข่งขันระหว่างสวีเดนและโรมาเนียในซานฟรานซิสโกถือเป็นหนึ่งในการแข่งขันในความทรงจำของแฟน ๆ เมื่อเกมดำเนินไปอย่างสูสีและแม้สวีเดนจะออกนำในช่วงท้ายเกมแต่ก็โดนประตูตีเสมอในนาทีสุดท้าย และโรมาเนียขึ้นนำอีกครั้งในนาทีที่ 101 แต่สวีเดนก็ตีเสมอในอีกห้านาทีต่อมา ส่งผลให้ต้องดวลจุดโทษตัดสินและสวีเดนเป็นฝ่ายชนะ แต่พวกเขาแพ้บราซิลในรอบรองชนะเลิศ 0–1 แต่สวีเดนยังมีผลงานยอดเยี่ยมในครั้งนี้ด้วยการชนะบัลแกเรียในนัดชิงอันดับสามด้วยผลประตู 4–0 โดยทำได้ทั้ง 4 ประตูในครึ่งแรก ผู้เล่นอย่างเคนเนต แอนเดอรส์ซ็อน ยังทำไปถึง 5 ประตู เป็นผู้ทำประตูสูงสุดอันดับสองในครั้งนี้ สวีเดนยังกลายเป็นทีมที่ทำประตูมากที่สุดในฟุตบอลโลกครั้งนี้จำนวน 15 ประตู และหลังจบการแข่งขัน สวีเดนขึ้นถึงอันดับสองของโลกในเดือนพฤศจิกายน ค.ศ. 1994 แม้จะอยู่ในอันดับนี้เพียงหนึ่งเดือน แต่ก็นับเป็นอันดับสูงสุดถึงปัจจุบัน สวีเดนกลับมามีผลงานย่ำแย่อีกครั้ง โดยไม่ผ่านรอบคัดเลือกเข้าสู่ฟุตบอลชิงแชมป์แห่งชาติยุโรป 1996 ที่อังกฤษรวมถึงฟุตบอลโลก 1998 ที่ฝรั่งเศส
ประวัติ > ทศวรรษ 2000

แม้สวีเดนจะมีส่วนร่วมในฟุตบอลชิงแชมป์แห่งชาติยุโรป 2000 แต่พวกเขาต้องตกรอบแบ่งกลุ่มอีกครั้ง โดยแพ้เบลเยียมในนัดแรก 1–2 ตามด้วยการเสมอตุรกี 0–0 และแพ้อิตาลีในนัดสุดท้าย 1–2 จบอันดับสุดท้ายของกลุ่ม โดยมีอิตาลีเป็นอันดับ 1 และตุรกีเป็นทีมอันดับ 2 ต่อมาในฟุตบอลโลก 2002 สวีเดนอยู่ร่วมกลุ่มกับทีมแกร่งอย่างอาร์เจนตินา อังกฤษ และไนจีเรีย พวกเขาเสมออังกฤษในนัดแรก 1–1 จากประตูของนิกลัส อเล็กซานเดอร์ซ็อน และเอาชนะไนจีเรียในนัดต่อมา 2–1 จากสองประตูโดยเฮ็นริก ลอช็อน ปิดท้ายด้วยการเสมออาร์เจนตินา 1–1 เข้ารอบในฐานะอันดับ 1 อย่างเหนือความคาดหมาย แต่ยุติเส้นทางในรอบต่อมาจากการแพ้ม้ามืดอย่างเซเนกัล 1–2 จากการยิงประตูทองในช่วงต่อเวลา รายการนี้ยังเป็นรายการแรกที่ว่าที่ผู้เล่นระดับโลกอย่างซลาตัน อิบราฮีมอวิช มีชื่อติดทีมและทำผลงานได้ดีจนเป็นที่จับตามอง
ในฟุตบอลชิงแชมป์แห่งชาติยุโรป 2004 สวีเดนลงแข่งขันด้วยผู้เล่นตัวหลักหลายราย ซึ่งเป็นที่ยอมรับว่าเป็นหนึ่งในชุดที่แข็งแกร่งของสวีเดนด้วยผู้เล่นอย่างอิบราฮีมอวิช, ลอซ็อน, เฟรียดริก ยุงแบร์ย, มาร์คุส อัลเบค พวกเข้ารอบด้วยการเป็นอันดับ 1 ของกลุ่ม พวกเขาเอาชนะบัลแกเรียในนัดแรกขาดลอย 5–0 ตามด้วยการเสมออิตาลี 1–1 ในนัดต่อมาซึ่งผู้รักษาประตูอย่างอันเดรียส อิซัคส์ซ็อนได้รับการชื่นชมจากการช่วยทีมไม่ให้เสียประตูหลายจังหวะ และเสมอเดนมาร์ก 2–2 ในนัดสุดท้าย แต่พวกเขาแพ้จุดโทษเนเธอร์แลนด์ในรอบก่อนรองชนะเลิศหลังจากเสมอกัน 0–0 สวีเดนได้รับการยกย่องในแง่การเล่นฟุตบอลเกมรุกอย่างน่าตื่นเต้นในรายการนี้ ซึ่งเป็นสิ่งที่เกิดขึ้นไม่บ่อยในทศวรรษก่อนหน้านี้ เนื่องจากพวกเขามีจุดเด่นในด้านการเล่นเกมรับมากกว่า
ต่อมาในฟุตบอลโลก 2006 สวีเดนอยู่ร่วมกลุ่มบีกับอังกฤษ, ปารากวัย และตรินิแดดและโตเบโก สวีเดนเสมอกับตรินิแดดในนัดแรก 0–0 สร้างความผิดหวังให้แฟนบอลพอสมควร เนื่องจากพวกเขามีอันดับโลกเหนือกว่า พวกเขาแก้ตัวด้วยการเอาชนะปารากวัย 1–0 จากประตูในช่วงท้ายเกมของยุงแบร์ย และเสมออังกฤษในนัดสุดท้ายไปอย่างสนุก 2–2 แม้จะถูกออกนำถึงสองครั้งแต่ก็ตีเสมอได้ในนาทีสุดท้ายของการแข่งขันจากลอซ็อน แต่พวกเขาก็ต้องแพ้เจ้าภาพอย่างเยอรมนีในรอบต่อมาด้วยผลประตู 0–2 ต่อมาในฟุตบอลชิงแชมป์แห่งชาติยุโรป 2008 สวีเดนตกรอบแรกจากผลงานชนะ 1 และแพ้ 2 นัดแม้จะเอาชนะแชมป์เก่าอย่างกรีซได้ในนัดแรก 2–0 แต่การแพ้ต่อสเปนและรัสเซียทำให้พวกเขาได้เพียงอันดับ 3 และหลังจบการแข่งขันผู้เล่นตัวหลักหลายรายประกาศเกษียณตนเองจากทีมชาติ เช่น ยุงแบร์ย, อเล็กซานเดอร์ซ็อน และอัลเบค
ประวัติ > ทศวรรษ 2020

ฟุตบอลชิงแชมป์แห่งชาติยุโรป 2020 รอบคัดเลือก สวีเดนเข้ารอบสุดท้ายในฐานะทีมอันดับ 2 มีผลงานคือ 21 คะแนนจากการชนะ 6 นัด และแพ้เพียง 1 นัด โดยความพ่ายแพ้นัดเดียวนั้นคือการบุกไปแพ้ทีมชั้นนำอย่างสเปนที่มาดริด พวกเขายังทำไปถึง 23 ประตูมากเป็นอันดับ 2 รองจากสเปน ในการแข่งขันรอบสุดท้าย สวีเดนเข้ารอบในฐานะอันดับ 1 ของกลุ่มอี ในนัดแรกนั้นพวกเขาเสมอสเปน 0–0 ตามด้วยการชนะสโลวาเกีย 1–0 และชนะโปแลนด์ในนัดสุดท้าย 3–2 โดยในครั้งนี้เป็นรายการที่ผู้เล่นอย่างเอียมิล ฟ็อชแบร์ย ทำผลงานโดดเด่นมาก สวีเดนต้องตกรอบเมื่อพวกเขาแพ้ยูเครน 1–2 ที่แฮมป์เดนพาร์ก โดยพวกเขาเสียประตูในนาทีสุดท้ายของการต่อเวลาพิเศษ 120 นาที ในยูฟ่าเนชันส์ลีก ฤดูกาล 2020–21 ลีกเอ สวีเดนเป็นอันดับสุดท้ายของกลุ่มจากผลงานชนะ 1 นัดและแพ้ 5 นัดมีเพียง 3 คะแนน แต่พวกเขาอยู่ร่วมกับทีมชั้นนำอย่างโปรตุเกส, ฝรั่งเศส และโครเอเชีย
ต่อมาใน ฟุตบอลโลก 2022 รอบคัดเลือก เป็นครั้งแรกในรอบกว่า 5 ปีที่อิบราฮีมอวิชกลับมามาชื่อติดทีม สวีเดนเอาชนะจอร์เจีย 1–0 ในนัดแรก ในนัดนี้อิบราฮีมอวิชทำสถิติเป็นผู้เล่นอายุมากที่สุดที่ลงสนามให้สวีเดนด้วยวัย 39 ปี 5 เดือน และ 22 วัน ต่อมาในวันที่ 2 กันยายน ค.ศ. 2021 สวีเดนเอาชนะสเปน 2–1 เป็นครั้งแรกที่สเปนแพ้ในฟุตบอลโลกรอบคัดเลือกตั้งแต่ปี 1993 อย่างไรก็ตาม สวีเดนแพ้ต่อจอร์เจียในนัดต่อมาอย่างเหนือความคาดหมาย นับเป็นการแพ้ต่อทีมที่มีอันดับต่ำที่สุดในประวัติศาสตร์ของสวีเดน ส่งผลให้สถานการณ์บังคับให้สวีเดนต้องเอาชนะสเปนที่เมืองเซบิยาให้ได้ แต่เกมจบลงด้วยชัยชนะ 1–0 ของสเปนจากประตูโดยอัลบาโร โมราตาในนาทีที่ 86 ส่งผลให้สวีเดนจบอันดับ 2 ของกลุ่มต้องไปเล่นรอบเพลย์ออฟในเดือนมีนาคม ค.ศ. 2022 ในนัดแรกแม้สวีเดนจะเอาชนะเช็กเกีย 1–0 แต่พวกเขาต้องตกรอบจากการแพ้โปแลนด์ 0–2 และในการแข่งขันยูฟ่าเนชันส์ลีก ฤดูกาล 2022–23 ลีกบี สวีเดนมีผลงานไม่ดีโดยทำได้เพียงอันดับสุดท้าย แม้จะบุกไปชนะสโลวีเนียในนัดแรก 2–0 แต่แพ้รวดในอีกสี่นัดต่อมา โดยเปิดบ้านสองนัดแพ้นอร์เวย์ 1–2 และแพ้เซอร์เบีย 0–1 ตามด้วยการบุกไปแพ้นอร์เวย์ 2–3 และแพ้เซอร์เบีย 1–4 และเสมอสโลวีเนียในนัดสุดท้าย 1–1 ส่งผลให้พวกเขาตกไปสู่ลีกซีในการแข่งขันปีต่อไป
สวีเดนไม่ผ่านฟุตบอลชิงแชมป์แห่งชาติยุโรป 2024 รอบคัดเลือก กลุ่มเอฟ พวกเขาเริ่มต้นด้วยการเปิดบ้านแพ้เบลเยียมขาดลอย 0–3 ต่อมา พวกเขาแก้ตัวด้วยการเอาชนะอาเซอร์ไบจาน 5–0 และบุกไปแพ้ออสเตรีย 0–2 ตามด้วยการบุกเอาชนะเอสโตเนีย 5–0 แต่ก็กลับมาเปิดบ้านแพ้ออสเตรีย 1–3 และบุกไปเสมอเบลเยียม 1–1 อย่างไรก็ตามพวกเขาตกรอบอย่างเป็นทางการ และสองนัดสุดท้ายนั้น ปรากฏว่าสวีเดนบุกไปแพ้อาเซอร์ไบจาน 0–3 และชนะเอสโตเนีย 2–0
เมื่อวันที่ 26 กุมภาพันธ์ ค.ศ. 2024 สมาคมฟุตบอลสวีเดนแต่งตั้งยอน ดาห์ล โทมัสซ็อน อดีตนักฟุตบอลชื่อดังทีมชาติเดนมาร์กเป็นผู้จัดการทีม มีสัญญาจ้างถึงสิ้นสุดฟุตบอลโลก 2026 รอบคัดเลือก เขาเป็นผู้ฝึกสอนต่างชาติคนแรกในรอบเกือบ 70 ปีของทีมชาติสวีเดน ในการแข่งขันยูฟ่าเนชันส์ลีก ฤดูกาล 2024–25 สวีเดนเป็นอันดับ 1 ของลีกซี ด้วยผลงานชนะ 5 นัด และเสมอ 1 นัด เลื่อนชั้นกลับสู่ลีกบีในฤดูกาลหน้า
ในการแข่งขันฟุตบอลโลก 2026 รอบคัดเลือก โซนยุโรป – กลุ่มบี สวีเดนอยู่ร่วมกลุ่มกับสวิตเซอร์แลนด์, สโลวีเนีย และคอซอวอ การแข่งขันจะเริ่มต้นในเดือนกันยายน ค.ศ. 2025
ภาพลักษณ์ทีม > ผู้สนับสนุน

แฟนฟุตบอลทีมชาติสวีเดนปรากฏตัวครั้งแรกในกีฬาโอลิมปิกฤดูร้อน 1912 ด้วยการตะโกนเชียร์วลีที่ว่า "Heja Sverige / friskt humör / det är det som susen gör" (Come on Sweden!) กองเชียร์ที่เดินทางไปให้กำลังใจทีมในเกมเยือนของสวีเดนปรากฏตัวเป็นครั้งแรกในฟุตบอลโลก 1974 ที่เยอรมนีตะวันตก และตั้งแต่นั้นมา สวีเดนก็มีผู้สนับสนุนในรายการใหญ่มาโดยตลอด ในฟุตบอลโลก 2006 ที่ประเทศเยอรมนี สวีเดนมีกลุ่มผู้สนับสนุนที่ใหญ่ที่สุดกลุ่มหนึ่งในระหว่างการแข่งขัน โดยเฉพาะอย่างยิ่ง ในระหว่างการแข่งขันรอบแบ่งกลุ่มที่พบกับปารากวัย โดยมีแฟนบอลทีมชาติสวีเดนประมาณ 50,000 คนเข้าร่วม พร้อมด้วยแฟนบอลอีก 50,000 คนที่ชมเกมอยู่นอกสนาม แฟนฟุตบอลทีมชาติสวีเดนยังได้รับการโหวตให้เป็นแฟนฟุตบอลที่ดีที่สุดในฟุตบอลโลก 2006 จากทัศนคติที่ดีต่อเกมฟุตบอล และมีพฤติกรรมที่น่ายกย่อง
อดีตผู้เล่นคนสำคัญ

เฮ็นริก ลอช็อน
โทมัส โบรลิน
เฟรียดริก ยุงแบร์ย
โทมัส ราเวลลี
เคนเน็ต แอนเดอร์สซ็อน
มาร์คุส อัลบัค
ซลาตัน อิบราฮิโมวิช
แอนเดอร์ สเวนซ็อน
เซบัสติยัน ลอช็อน
โอลอฟ เมลเบิร์ก
ดูเพิ่ม

ฟุตบอลหญิงทีมชาติสวีเดน
แหล่งข้อมูลอื่น

เว็บไซต์ทางการ โดยสมาคมฟุตบอลสวีเดน
สวีเดน เก็บถาวร 2018-07-01 ที่ เวย์แบ็กแมชชีน ที่ฟีฟ่า
สวีเดน ที่ยูฟ่า
National team statistics by SvFF
National team statistics by SFS-Bolletinen
International results by RSSSF
Most capped players and top goalscorers by RSSSF
| ด ค กเจ้าภาพฟุตบอลโลก |
| --- | --- | --- |
| เจ้าภาพ 3 สมัย |  เม็กซิโก (1970, 1986, 2026) |  |
| เจ้าภาพ 2 สมัย |  อุรุกวัย (1930, 2030) •  อิตาลี (1934, 1990) •  ฝรั่งเศส (1938, 1998) •  บราซิล (1950, 2014) •  เยอรมนี (1974, 2006)  •  อาร์เจนตินา (1978, 2030) •  สเปน (1982, 2030) •  สหรัฐ (1994, 2026) |  |
| เจ้าภาพสมัยเดียว |  สวิตเซอร์แลนด์ (1954) •  สวีเดน (1958) •  ชิลี (1962) •  อังกฤษ (1966) •  เกาหลีใต้ (2002) •  ญี่ปุ่น (2002) •  แอฟริกาใต้ (2010) •  รัสเซีย (2018) •  กาตาร์ (2022) •  แคนาดา (2026) •  ปารากวัย (2030) •  โปรตุเกส (2030) •  โมร็อกโก (2030) •  ซาอุดีอาระเบีย (2034) |  |
ทีมชาติสวีเดนใน ค.ศ. 1911 สามปีหลังจากลงแข่งขันนัดแรก
ผู้เล่นชุดที่คว้าเหรียญทองโอลิมปิกฤดูร้อน 1948
ทีมชาติสวีเดนในช่วงต้นทศวรรษ 1960
เฮ็นริก ลอซ็อน ขณะยิงลูกฟรีคิกในนัดที่พบกับเนเธอร์แลนด์ในฟุตบอลชิงแชมป์แห่งชาติยุโรป 2004
ทีมชาติสวีเดนในฟุตบอลโลก 2006
ซลาตัน อิบราฮีมอวิช กองหน้าคนสำคัญของทีมชาติสวีเดนตลอดทศวรรษ 2010 ถือเป็นหนึ่งในนักฟุตบอลที่ดีที่สุดตลอดกาล
นักเตะสวีเดนก่อนลงแข่งขันกับรัสเซียในฟุตบอลชิงแชมป์แห่งชาติยุโรป 2016 รอบคัดเลือก
ผู้สนับสนุนทีมชาติสวีเดนในฟุตบอลโลก 2006 ณ เมืองดอร์ทมุนท์
แอนเดอร์ สเวนซ็อน ติดทีมชาติสวีเดนมากที่สุดจำนวน 148 นัด
ไลฟ์อินเมมฟิส

ไลฟ์อินเมมฟิส (อังกฤษ: Live in Memphis) คือวิดีโอ/วีซีดีที่ 4 ของเซลีน ดิออน บันทึกภาพเมื่อวันท 14 มีนาคม พ.ศ. 2540 ระหว่างทัวร์คอนเสิร์ต Falling into You ซึ่งจัดที่ เมมฟิส รัฐเทนเนสซี ซึ่งส่วนมากนำเพลงมาจากอัลบั้มฟอลลิงอินทูยู
"ไลฟ์อินเมมฟิส" นำโดย "เดอะพาวเวอร์ออฟเดอะดรีม" เพลงประจำพิธีเปิดโอลิมปิกฤดูร้อนปี พ.ศ. 2541 ที่แอตแลนตา จอร์เจีย และการเล่นไวโอลินของทาโร ฮากาสะในบทเพลง "ทูเลิฟยูมอร์", Marc Langis (สมาชิกวง) ร่วมแสดงกับเซลีน ดิออน ในเพลง "เชอเรอูตูอีรา" และ Terry Bradford ในเพลง "บิวตี้แอนด์เดอะบีสท์" และยังแสดง"ริเวอร์ดีฟ, เมาท์เทนไฮต์" ซึ่งออกอากาศทางสถานีโทรทัศน์แต่ไม่อยู่ในวิดีโอนี้
วิดีโอนี้รับรองสถานะโกลด์ ในแคนาดา (50,000 ม้วน) และฝรั่งเศส (10,000 ม้วน)
"ไลฟ์อินเมมฟิส" ออกจำหน่ายใหม่ในรูปแบบดีวีดี ในสหราชอาณาจักร ออกจำหน่ายวันที่ 9 กุมภาพันธ์พ.ศ. 2551  และในประเทศญี่ปุ่นออกจำหน่ายในวันที่ 27 กุมภาพันธ์ พ.ศ. 2551
รายชื่อเพลง

"Love Can Move Mountains" (intro instrumental)
"The Power of Love"
"Seduces Me"
"All by Myself"
"If You Asked Me To"
"Misled"
"Beauty and the Beast" (duet with Terry Bradford)
"Declaration of Love"
"Pour que tu m'aimes encore"
"J'irai où tu iras" (duet with Marc Langis)
"It's All Coming Back to Me Now"
"To Love You More" (featuring Taro Hakase)
"Le ballet"
"Love Can Move Mountains"
"Call the Man"
"The Power of the Dream"
"Twist and Shout"
"Because You Loved Me"
"Declaration of Love" (outro instrumental)
วานี & จูน่า 3 หัวใจ ความหมายหนึ่งเดียว

| วานี & จูน่า 3 หัวใจ ความหมายหนึ่งเดียว |
| --- | --- |
กำกับ: Kim Yong-Gyun
เขียนบท: Kim Yong-Gyun
อำนวยการสร้าง: Kim Gwang-Su
นักแสดงนำ: Kim Hee-Sun Joo Jin-Mo Jo Seung-Woo Choi Kang-Hee
ตัดต่อ: Ham Seong-Won
วันฉาย: 24 พฤศจิกายน, 2544 (เกาหลีใต้)
ความยาว: 113 นาที
ภาษา: เกาหลี
ข้อมูลจาก IMDb
วานี & จูน่า 3 หัวใจ ความหมายหนึ่งเดียว (Wanee & Junah) เป็นภาพยนตร์เกาหลีแนวโรแมนติก, melodrama จากประเทศเกาหลีใต้ ออกฉายในปี พ.ศ. 2544 (ที่ประเทศเกาหลีใต้) จัดจำหน่ายในประเทศไทยปี พ.ศ. 2545 โดยบริษัท บ๊อกซ์ ออฟ ฟัน จำกัด
เนื้อเรื่องย่อ

ลี วานี (Kim Hee-Sun) นักเขียนการ์ตูน animation อาศัยอยู่กับ คิม จูน่า นักเขียนนวนิยายไส้แห้ง (Joo Jin-Mo) มาหลายปีแล้ว แต่ทว่าความสัมพันธ์ของทั้งคู่กลับถอยหลังลงไปเรื่อยๆ ยิ่งอยู่ด้วยกันก็ยิ่งเหมือนจะไม่เข้าใจกันมากขึ้นเรื่อยๆ สาเหตุก็เป็นเพราะความหลังฝังใจของวานี แต่จูน่าก็พยายามอย่างที่สุดที่จะรักษาความรักระหว่างเขาและเธอไว้ ผลสุดท้ายความรักของทั้งคู่จะจบลงเช่นไร...
เกร็ดละคร

อดีตเป็นบทเรียนอันล้ำค่าสำหรับเราทุกคน แต่หากเราไม่อาจก้าวข้ามอดีตอันขมขื่นไปได้ ชีวิตย่อมไม่อาจจะพบกับความสุข หนังเล่าเรื่องผ่านการดำเนินชีวิตของคนคู่หนึ่งซึ่งตกลงปลงใจจะใช้ชีวิตคู่ด้วยกัน หากแต่ว่าฝ่ายหนึ่งไม่อาจรักอีกฝ่ายได้เช่นเดียวกัน แล้วชีวิตคู่ของทั้งสองจะมีความสุขได้อย่างไร นอกจากนี้ยังได้มีการนำ animation มาสอดแทรกความหมายของรักของตัวละครอีกด้วย
แหล่งข้อมูลอื่น

Wanee & Junah at AsianDB
Wanee & Junah at IMDB
Wanee & Junah at HanCinema
Wanee & Junah เก็บถาวร 2007-08-17 ที่ เวย์แบ็กแมชชีน at JKdramas
โลกในดวงตาข้าพเจ้า

| --- | --- |

ผู้ประพันธ์: มนตรี ศรียงค์
ประเทศ: ไทย
ภาษา: ไทย
ประเภท: บทกวี
สำนักพิมพ์: สามัญชน
วันที่พิมพ์: มีนาคม พ.ศ. 2550
ชนิดสื่อ: ปกอ่อน
หน้า: 144 หน้า
ISBN: 978-974-9748-51-0
โลกในดวงตาข้าพเจ้า กวีนิพนธ์ผลงานของ มนตรี ศรียงค์ ที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2550
บทวิเคราะห์

โลกในดวงตาข้าพเจ้าเป็นกวีนิพนธ์ที่แบ่งเป็นส่วนใหญ่ๆสี่ส่วน มีการลำดับเรื่องสลับไปมาแต่พอให้ผู้อ่านเห็นความเป็นไปจากดวงตาของผู้เขียนอย่างไม่ตรงตัวจนเกินไป
ฉันทลักษณ์ยึดตามหลักโดยไม่มีบิดเบือน ทั้งเล่มอ่านแล้วพลิ้วไหว หากแต่ครบทุกอารมณ์ ไม่ว่าจะเป็นปรัชญาชีวิต (จากบท นิพพานที่ร้านบะหมีเป็ด)ด้านความเป็นไปของสังคม (น้องแอ๋มแคมฟร็อก)
ด้านความรัก (ใช้ชื่อบทตามชื่อคนรักเก่าถึงสามคน)เอกลักษณ์ของกวีนิพนธ์เล่มนี้อยู่ที่อารมณ์แห่งความปล่อยวางที่ว่าโลกก็เป็นเช่นนี้ แม้จะมีครบทุกรสอารมณ์ แต่เพราะผู้เขียนเขียนด้วยมุมมองที่ปราศจากการตัดสินจึงมีความเคลื่อนไหวแบบนิ่งๆและเป็นเอกภาพ พลางชวนผู้อ่านให้คิดตามด้วยว่า "โลกในดวงตาข้าพเจ้า" เป็นเช่นนี้ ของท่านเล่าเป็นเช่นไร?
โรงเรียนวอนนภาศัพท์

| โรงเรียนวอนนภาศัพท์ |
| --- | --- |
WONNAPASUB SCHOOL Wonnapasub School
ที่ตั้ง

หมู่ที่ 14 บ้านหาดวอน ถนนบางแสนล่าง ตำบลแสนสุข อำเภอเมืองชลบุรี จังหวัดชลบุรี  ประเทศไทย 20130
ข้อมูล
ชื่ออื่น: ว.น. - W.N.
ประเภท: รัฐบาล
สถาปนา: 1 กรกฎาคม พ.ศ. 2483
ผู้ก่อตั้ง: นายวอน นภาศัพท์
หน่วยงานกำกับ: สพฐ.
รหัส: 1020080009
ผู้อำนวยการ: นางสาวภัคภารัตน์ โตวา
ระดับปีที่จัดการศึกษา: อนุบาล - มัธยมศึกษาตอนต้น
เพลง: เพลง โรงเรียนวอนนภาศัพท์
เว็บไซต์: data.bopp-obec.info/web/index_view_history.php?School_ID=1020080009&page=history
โรงเรียนวอนนภาศัพท์ ตั้งอยู่หมู่ที่ 14 บ้านหาดวอน ถนนบางแสนล่าง ตำบลแสนสุข อำเภอเมืองชลบุรี จังหวัดชลบุรี 20130
ประวัติ

โรงเรียนวอนนภาศัพท์ ก่อตั้งเมื่อวันที่ 1 กรกฎาคม พ.ศ. 2483 โดยชาวตำบลแสนสุข ร่วมมือกันปลูกสร้างอาคารเรียนชั่วคราวบนที่ดินของคุณนายวอน นภาศัพท์ ตั้งชื่อว่า โรงเรียนประชาบาลตำบลแสนสุข 4 (บ้านเพิงล่าง) อยู่ในอำเภอศรีราชา ต่อมาตำบลแสนสุขโอนมาขึ้นกับอำเภอเมืองชลบุรี ได้มีการเปลี่ยนชื่อโรงเรียนเป็น โรงเรียนประชาบาลตำบลแสนสุข 4 (บ้านเพิงล่าง)
ต่อมาเมื่อ พ.ศ. 2495 คุณนายวอน นภาศัพท์ จึงได้บริจาคที่ดินจำนวน 4 ไร่ 75 ตารางวา และสร้าง อาคารเรียน 2 ชั้น และได้เปลี่ยนชื่อเป็นโรงเรียนวอนนภาศัพท์
ปัจจุบันมีบุคลากรทั้งสิ้นจำนวน 19 คน มี ดร.วันเพ็ญ บุรีสูงเนิน ตำแหน่งผู้อำนวยการโรงเรียน วิทยฐานะ ผู้อำนวยการเชี่ยวชาญ(ค.ศ.4) ปฏิบัติหน้าที่ผู้อำนวยการโรงเรียน
การพัฒนาอาคารสถานที่

ปี พ.ศ. 2483 ชาวตำบลแสนสุข ร่วมแรง เสียสละ สร้างโรงเรียน
ปี พ.ศ. 2496 คุณวอน นภาศัพท์ บริจาคที่ดิน 4 ไร่ 75 ตารางวา และสร้างอาคารเรียน 2 ชั้น ให้โรงเรียน
ปี พ.ศ. 2512 ทางราชการสร้างอาคารเรียน แบบ ป.1 ข จำนวน 4 ห้องเรียน 1 หลัง
ปี พ.ศ. 2519 ทางราชการสร้างบ้านพักครู 1 หลัง ปัจจุบันรื้อถอนไปแล้วเนื่องจากติดบนถนนเทศบาล
ปี พ.ศ. 2521 ประชาชนสร้างอาคารเอนกประสงค์ จำนวน 1 หลัง
ปี พ.ศ. 2521 ได้งบประมาณสร้างส้วม 1 หลัง
ปี พ.ศ. 2522 ได้งบประมาณต่อเติมอาคารเรียนอีก 2 ห้อง รวมเป็น 6 ห้องเรียน
ปี พ.ศ. 2528 กรรมการศึกษาและศิษย์เก่า สร้างต่อเติมอาคารเรียน 1 ห้อง รวมเป็น 7 ห้องเรียน
ปี พ.ศ. 2529 กรรมการศึกษาและศิษย์เก่า สร้างระบบประปาโรงเรียน
ปี พ.ศ. 2529 กรรมการศึกษาและศิษย์เก่า ติดตั้งระบบไฟฟ้า
ปี พ.ศ. 2531 ได้งบประมาณ สร้างเรือนเพาะชำ 1 หลัง
ปี พ.ศ. 2531 ได้รับงบประมาณสร้างอาคารเอนกประสงค์ แบบสปช. 202/26 1 หลัง
ปี พ.ศ. 2535 กรรมการศึกษาประชาชน สร้างรั้วคอนกรีต จำนวน 24 ช่อง
ปี พ.ศ. 2535 คุณเขย คุณกุน บัวโทน บริจาคทรัพย์ 100,000 บาท ต่อเติมอาคารเอนกประสงค์
ปี พ.ศ. 2537 คณะกรรมการศึกษาผู้ปกครองนักเรียนและประชาชนในตำบลใกล้เคียง บริจาคทรัพย์สินสร้างอาคารเรือนพยาบาล มูลค่า 260,000 บาท
ปี พ.ศ. 2540 ตระกูลนภาศัพท์ โดยบริษัท ยานัตถุ์ หมอชิต ได้บริจาคอาคารเรียนตึก 4 ชั้น จำนวน 16 ห้องเรียน มูลค่า 7 ล้านบาท
ปี พ.ศ. 2552 องค์การบริหารส่วนจังหวัดชลบุรี สนับสนุนงบประมาณสร้างอาคารเอนกประสงค์ 1 หลัง มูลค่า 1,500,000 บาท
การจัดการศึกษาของโรงเรียน

เปิดทำการสอนตั้งแต่ชั้น อนุบาลศึกษาปีที่ 1 ถึงมัธยมศึกษาปีที่ 3
สัญลักษณ์

ทะเล เรือ ใบโพธิ์
ทะเล หมายถึง การศึกษาที่เจริญก้าวหน้า และกว้างไกล
เรือ หมายถึง ความเข้มแข็ง ขยัน อดทน ความมานะอุตสาหะ
ใบโพธิ์ หมายถึง ร่มโพธิ์ ร่มไทร การศึกษาดีเป็นภูมิคุ้มกันตัว
แหล่งข้อมูลอื่น

http://data.bopp-obec.info/emis/schooldata-view.php?School_ID=1020080009&Area_CODE=2001%5Bลิงก์เสีย%5D ข้อมูลโรงเรียนวอนนภาศัพท์
แผนที่และภาพถ่ายทางอากาศของ โรงเรียนวอนนภาศัพท์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°15′52″N 100°55′35″E﻿ / ﻿13.2643635°N 100.9263313°E﻿ / 13.2643635; 100.9263313
ไลส์

| "ไลส์"> เพลงโดยคุมิ โคดะ.จากอัลบั้มเบสต์~เซคอนด์เซสชัน~ |
| --- | --- |
วางจำหน่าย: 4 มกราคม พ.ศ. 2549
บันทึกเสียง: พ.ศ. 2549
แนวเพลง: เจ-ป็อป
ค่ายเพลง: ริทึม โซน
ผู้ประพันธ์เพลง: คุมิ โคดะ
"ไลส์" (ญี่ปุ่น: ライ-ズ; โรมาจิ: Raizu; ทับศัพท์: Lies) เป็นซิงเกิลหมายเลข 05 หรือซิงเกิลลำดับที่ 23 ของคุมิ โคดะ  เป็น 1 ใน 12 ซิงเกิลในโครงการ 12 ซิงเกิล 12 สัปดาห์ ออกจำหน่ายเมื่อวันที่ 4 มกราคม พ.ศ. 2549 เปิดตัวในอันดับที่อันดับที่ 7 ของชาร์ตออริกอนด้วยยอดจำหน่าย 43,900 ชุด โดยจำกัดจำนวนแค่ 5 หมื่นชุดเท่านั้น  และเพลง "ไลส์" เป็นเพลงประกอบโฆษณาของเว็บไซต์ music.jp และยังเป็นเพลงปิดของรายการ ADORE na! GAREJJI
เพลง "ไลส์" เป็นผลงานการประพันธ์ของคุมิเอง เรียบเรียงโดยยานากิแมนซึ่งเป็นโปรดิวเซอร์ชื่อดังของประเทศญี่ปุ่นที่ร่วมงานกับศิลปินชื่อดังมากมายอย่าง โบอา, SMAP เป็นต้น
มิวสิกวิดีโอเพลง "ไลส์" เป็นเรื่องราวต่อจากมิวสิกวิดีโอเพลง "ยู" และ "ฟีล" เป็นเรื่องราวของความรักของชายหนุ่มนักมายากลกับแฟนสาวซึ่งผู้ช่วยของเขาซึ่งนำแสดงโดยโชเก็น  และคุมิ โคดะ
ธีมของปกซิงเกิลเพลง "ไลส์" คือ ชุดกี่เพ้าประเทศจีน
รายชื่อเพลง

"ไลส์"
"ไลส์" (บรรเลง)
ชาร์ต

| ออกจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 4 มกราคม พ.ศ. 2549 | ชาร์ตออริกอนรายวัน | #2 |  |  |  |
| 4 มกราคม พ.ศ. 2549 | ชาร์ตออริกอนรายสัปดาฟ์ | #7 | 43,900 | 46,989 | 2 สัปดาห์ |
| 4 มกราคม พ.ศ. 2549 | ชาร์ตออริกอนรายเดือน |  |  | 46,989 |  |
| 4 มกราคม พ.ศ. 2549 | ชาร์ตออริกอนรายปี | #197 |  | 46,989 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
วอตเอเวอร์

| "WHATEVER"> เพลงโดยอายูมิ ฮามาซากิ.จากอัลบั้มLOVEppears และ A BEST |
| --- | --- |
วางจำหน่าย: 10 กุมภาพันธ์ พ.ศ. 2542 (8 ซม.)(ในญี่ปุ่น)  28 กุมภาพันธ์ พ.ศ. 2544 (12 ซม.) (ในญี่ปุ่น)
บันทึกเสียง: พ.ศ. 2542
แนวเพลง: เจ-ป็อป
ความยาว: 20:04 นาที (8 ซม.)   39:14 นาที (12 ซม.)
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: แม็กซ์ มัตสึอุระ
วอตเอเวอร์ (ญี่ปุ่น: ホワットエヴァー; โรมาจิ: Howattoewa; ทับศัพท์: WHATEVER) เป็นซิงเกิลที่ 6 ของอายูมิ ฮามาซากิ  วางจำหน่ายเมื่อวันที่ 10 กุมภาพันธ์  พ.ศ. 2542  เปิดตัวสัปดาห์แรกในอันดับที่ 5 ของออริกอนชาร์ตด้วยยอดขาย 71,000 แผ่น  เพลง WHATEVER เป็นเพลงประกอบรายการอาซายัน  และยังเป็นเพลงประกอบโฆษณาของเซเว่น อีเลฟเว่นในแคมเปญวันวาเลนไทน์
ซิงเกิล WHATEVER ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 28 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 220,000 แผ่น
รายชื่อเพลง > 8 ซม.

WHATEVER●Version M●
WHATEVER●Version J●
WHATEVER●Version M●Instrumental
WHATEVER●Version J●Instrumental
รายชื่อเพลง > 12 ซม.

WHATEVER "version M"
WHATEVER "version J"
WHATEVER "Ferry 'System F' Corsten vocal extended mix"
appears "JP's Sound Factory Mix"
immature "D-Z DUAL LUCIFER MIX"
WHATEVER "version M -Instrumental-"
WHATEVER "version J -Instrumental-"
การแสดงสด

10 กุมภาพันธ์ พ.ศ. 2542 – Hit MMM - "Whatever [version M]"
19 กุมภาพันธ์ พ.ศ. 2542 – Music Station - "Whatever [version M]"
20 กุมภาพันธ์ พ.ศ. 2542 –   CDTV - "Whatever [version M]"
22 กุมภาพันธ์ พ.ศ. 2542 – Hey! Hey! Hey! - "Whatever [version M]"
10 มีนาคม พ.ศ. 2542 – Pocket Music - "Whatever [version M]"
13 มีนาคม พ.ศ. 2542 - Pop Jam - "Whatever [version J]"
25 มีนาคม พ.ศ. 2542 - Super Dream Live - "Whatever [version J]"
29 มีนาคม พ.ศ. 2542 - Hey! Hey! Hey! - "Whatever [version J]"
2 ตุลาคม พ.ศ. 2543 - SMAPxSMAP - "Whatever [version M]"
ชาร์ต > 8 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 10 กุมภาพันธ์ พ.ศ. 2542 | Oricon Daily Singles Chart | #5 |  |  |  |
| 10 กุมภาพันธ์ พ.ศ. 2542 | Oricon Weekly Singles Chart | #5 | 71,000 | 190,000 | 9 สัปดาห์ |
| 10 กุมภาพันธ์ พ.ศ. 2542 | Oricon Yearly Singles Chart |  |  |  |  |
ชาร์ต > 12 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 กุมภาพันธ์ พ.ศ. 2544 | Oricon Daily Singles Chart | #28 |  |  |  |
| 28 กุมภาพันธ์ พ.ศ. 2544 | Oricon Weekly Singles Chart | #28 | 20,000 | 28,000 | 3 สัปดาห์ |
| 28 กุมภาพันธ์ พ.ศ. 2544 | Oricon Yearly Singles Chart |  |  |  |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2006-02-11 ที่ เวย์แบ็กแมชชีน
ข้อมูลของออริกอน
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด